Komisijos sprendimas
1997 m. birželio 26 d.
dėl Europos bendrijos, Europos anglių ir plieno bendrijos, Europos atominės energijos bendrijos ir Armėnijos Respublikos laikinojo susitarimo dėl prekybos ir su prekyba susijusių klausimų sudarymo Europos anglių ir plieno bendrijos ir Europos atominės energijos bendrijos vardu
(97/629/EAPB, Euratomas)
EUROPOS BENDRIJŲ KOMISIJA,
atsižvelgdama į Europos anglių ir plieno bendrijos steigimo sutartį, ypač į jos 95 straipsnio 1 dalį,
atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,
kadangi, kol įsigalios 1996 m. balandžio 22 d. Briuselyje pasirašytas Partnerystės ir bendradarbiavimo susitarimas, būtina patvirtinti 1996 m. gruodžio 10 d. Briuselyje pasirašytą Europos bendrijos, Europos anglių ir plieno bendrijos, Europos atominės energijos bendrijos ir Armėnijos Respublikos laikinąjį susitarimą dėl prekybos ir su prekyba susijusių klausimų;
kadangi laikinojo susitarimo sudarymas yra būtinas siekiant Bendrijos užsibrėžtų tikslų, kurie išdėstyti Europos anglių ir plieno bendrijos steigimo sutarties 2 ir 3 straipsniuose ir kadangi ši sutartis neapima visų atvejų, kurie numatomi šiuo sprendimu;
pasikonsultavusi su konsultaciniu komitetu ir 1997 m. balandžio 29 d. gavusi Tarybos pritarimą,
NUSPRENDĖ:
1 straipsnis
Europos bendrijos, Europos anglių ir plieno bendrijos, Europos atominės energijos bendrijos ir Armėnijos Respublikos laikinasis susitarimas dėl prekybos ir su prekyba susijusių klausimų kartu su protokolu ir deklaracijomis patvirtinamas Europos anglių ir plieno bendrijos ir Europos atominės energijos bendrijos vardu.
Tekstai pridedami prie šio sprendimo [1].
2 straipsnis
Komisijos pirmininkas Europos anglių ir plieno bendrijos bei Europos atominės energijos bendrijos vardu praneša, kaip numatyta šio laikinojo susitarimo 32 straipsnyje.
Priimta Briuselyje, 1997 m. birželio 26 d.